Thailand Comfirms Support for Fourth Lao-Thai Bridge on the Mekong
Thai authorities confirm that their government has appropriated funding to support the building of the 4th Mekong bridge and the constr
ໄທຢືນຢັນຈະຊ່ວຍລາວ ສ້າງຂົວມິດຕະພາບ ແຫ່ງທີ 4 ທາງການກະຊວງການຄັງຂອງໄທລາຍງານວ່າ ໄດ້ມີການຈັດສັນງົບປະມານສຳລັບໃຫ້ການສະໜັບ ສະໜູນໂຄງການກໍ່ສ້າງຂົວມິດຕະພາບລາວໄທແຫ່ງທີ່ສີ່ ທີ່ເຊື່ອມຕໍ່ເມືອງຫ້ວຍຊາຍ ໃນແຂວງບໍ່ແກ້ວ ອຳເພີຊຽງຄໍ້ໃນຈັງຫວັດຊຽງລາຍ ທາງພາກເໜືອຂອງປະເທດໄທ ໄວ້ເປັນການຮຽບຮ້ອຍແລ້ວ ໃນຂະນະນີ້ຊຶ່ງມັນຈະເຮັດໃຫ້ການລົງມືກໍ່ສ້າງຂົວດັ່ງກ່າວ ສາມາດດຳເນີນການໄດ້ຢ່າງເປັນຮູບປະທຳນັບຈາກທ້າຍປີ 2009 ນີ້ ເປັນຕົ້ນໄປ ພາຍໃຕ້ເປົ້າ ໝາຍເພື່ອດຳເນີນການກໍ່ສ້າງໃຫ້ແລ້ວເສັດແລະ ເປີດໃຊ້ໃຫ້ໄດ້ ພາຍໃນປີ 2012 ເປັນຢ່າງຊ້າ ຂົວຂ້າມແມ່ນນ້ຳຂອງດັ່ງກ່າວຈະໃຊ້ງົບປະມານສຳລັບກໍ່ສ້າງໃນມູນຄ່າລວມເຖິງ 1 300 ລ້ານບາດ ຊຶ່ງກໍຈະເປັນການອອກທຶນຮ່ວມກັນລະຫວ່າງ ລັດຖະບານໄທ ກັບລັດຖະບານຈີນຝ່າຍລະເຄິ່ງ ໃນຂະນະທີ່ທາງການລາວນັ້ນກໍຈະເປັນຝ່າຍອຳນວຍຄວາມສະດວກໃນການຂົນສົ່ງວັດສະດຸອຸປະກອນໃນການກໍ່ສ້າງຈາກໄທໄປໃນປະເທດລາວ ໃນຕະຫລອດໄລຍະຂອງການດຳເນີນງານກໍ່ສ້າງ ດັ່ງກ່າວ ພ້ອມກັນນີ້ທາງການກະຊວງການຄັງຂອງໄທ ຍັງໄດ້ລະບຸອີກດ້ວຍວ່າການປະກາດແຜນ ການກໍ່ສ້າງຂົວຂ້າມແມ່ນ້ຳຂອງແຫ່ງທີ່ສີ່ ດັ່ງກ່າວນີ້ຈະມີຂຶ້ນຢ່າງເປັນທາງການໃນລະຫວ່າງກອງປະຊຸມສຸດຍອດຜູ້ນຳລັດຖະ ບານຈາກຫົກປະເທດໃນເຂດລຸມແມ່ນ້ຳຂອງຊຶ່ງລັດຖະບານໄທ ຈະເປັນເຈົ້າພາບຈັດຂຶ້ນຢ່າງເປັນທາງການພາຍໃນເດືອນມິຖຸນາປີນີ້ ໂດຍຈະເປັນການຖະແຫລງການຮ່ວມກັນລະຫວ່າງນາຍົກລັດຖະມົນຕີລາວ, ໄທແລະ ຈີນ ນອກຈາກນີ້ ກໍມີລາຍງານໃນກໍລະນີທີ່ກ່ຽວ ຂ້ອງເລື້ອງ ນີ້ວ່າທາງການລາວແລະ ໄທໄດ້ຕົກລົງຮ່ວມກັນໃນການທີ່ຈະເປີດເສັ້ນທາງເດີນລົດໂດຍສານລະຫວ່າງກັນເພີ້ມຂຶ້ນອີກໂດຍໃນໄລຍະທີ່ຜ່ານມາກໍໄດ້ຮ່ວມກັນທຳການສຳຫຼວດແລ້ວໃນຫ້າເສັ້ນທາງຈຶ່ງຍັງຄົງເຫລືອອີກສາມເສັ້ນທາງທີ່ຈະດຳເນີນການຮ່ວມກັນໃນການສຳຫລວດໃຫ້ແລ້ວເສັດພາຍໃນກາງປີນີ້ເປັນຢ່າງຊ້າຕໍ່ໄປ ໃນປະຈຸບັນລາວ ແລະໄທໄດ້ເປີດການເດີນລົດໂດຍສານປະຈຳທາງລະຫວ່າງກັນແລ້ວໃນຫ້າເສັ້ນທາງດ້ວຍກັນ ກໍຄື ລະຫວ່າງນະຄອນ ຫລວງວຽງຈັນກັບ ໜອງຄາຍ,ນະຄອນຫລວງວຽງຈັນ-ອຸດອນທານີ,ນະຄອນຫລວງວຽງ ຈັນ-ຂອນແກ່ນ, ປາກເຊ-ຊ່ອງເມັກ, ແລະ ປາກເຊກັບອຸບົນລາດຊະທານີ ສ່ວນອີກແປດເສັ້ນທາງທີ່ກຳລັງທີ່ຈະພິຈາລະນາເປີດການເຊື່ອມຕໍ່ເດີນລົດໂດຍສານປະຈຳທາງລະຫວ່າງກັນນັ້ນຕົວຢ່າງກໍຄືລະຫວ່າງສະຫວັນ ນະເຂດ ແລະ ມຸກດາຫານ, ປາກເຊ ກັບບາງກອກ,ແລະ ນະຄອນຫລວງວຽງຈັນ ກັບ ບາງກອກເປັນຕົ້ນ ໂດຍທາງການທັງສອງຝ່າຍ ໄດ້ວາງເປົ້າ ໝາຍໄວ້ຮ່ວມກັນວ່າ ຈະພິຈາລະນາຕັດສິນໃຈໃນຂັ້ນສຸດທ້າຍໃຫ້ໄດ້ພາຍໃນກາງປີ 2009 ນີ້ຕໍ່ໄປ ທັງນີ້ ກໍເນື່ອງຈາກວ່າ ທາງການລາວແລະ ໄທ ໄດ້ຖືສຳຄັນເປັນພິເສດກັບການເຊື່ອມຕໍ່ທາງດ້ານຄົມນະຄົນຂົນສົ່ງພາຍໃຕ້ເປົ້າໝາຍທີ່ຈະເຊື່ອມຕໍ່ ການຂົນສົ່ງແລະໂດຍສານໃຫ້ໄດ້ຢ່າງທົ່ວເຖິງໃນທົ່ວພູມມິີພາກລຸ່ມແມ່ ນ້ຳຂອງດ້ວຍກັນໂດຍທີ່ເປັນເຂດສູນກາງໃນການເຊື່ອມ ຕໍ່ດັ່ງກ່າວໃນຂະນະທີ່ລັດຖະ ບານໄທເອງກໍຈະໃຫ້ການສະໜັບສະໜູນສົ່ງເສີມເປົ້າໝາຍດັ່ງກ່າວນີ້ ຢ່າງບໍ່ ຢຸດຢັ້ງອີກດ້ວຍ ກ່ອນໜ້ານີ້ທ່ານອະພິສິດ ເວດຊາຊີວະ ນາຍົກລັດຖະມົນຕີໄທ ກໍໄດ້ຖະແຫລງ ຢືນຢັນໃນໂອ ກາດທີ່ເດີນທາງໄປຢ້ຽມຢາມສ ປ ປ ລາວ ຢ່າງເປັນທາງການໃນເປັນຕົ້ນປີ 2009 ນີ້ວ່າ ລັດ ຖະບານໄທ ຈະໃຫ້ການຊ່ອຍເຫລືອແກ່ລາວໃນການກໍ່ສ້າງຖະໜົນເລກທີ11 ເພື່ອເຊື່ອມ ຕໍ່ທາງພາກເໜືອ ແລະ ພາກອີ່ ສານຕອນບົນຂອງໄທໄປໃນຍັງໄຊຍະບູລີແລະ ແຂວງຫລວງພະບາງ ລວມທັງຍັງຈະໃຫ້ການຊ່ອຍເຫລືອໃນການເຊື່ອມຕໍ່ທາງລົດໄຟຈາກທ່ານາແລ້ງເຂົ້າໄປໃນເຂດນະ ຄອນຫລວງວຽງຈັນອີກດ້ວຍ ຊຶ່ງກໍຄາດໝາຍວ່າ ນາຍົກລັດຖະ ມົນ ຕີໄທຈະປະກາດແຜນການດັ່ງກ່າວໃນລະຫວ່າງ ກອງປະຊຸມສຸດຍອດຜູ້ນຳລັດ ຖະບານໃນເຂດລຸ່ມແມ່ນ້ຳຂອງຊຶ່ງຈະມີຂຶ້ນໃນເດືອນມິຖຸນາປີນີ້ ເຊັ່ນດຽວກັນ